SET ปิดบวก 17 จุด รับแรงเก็งกำไรกลุ่ม “อีวี” หลัง ครม.เคาะสนับสนุนรถยนต์ไฟฟ้า   
SET ปิดบวก 17 จุด ทะลุ 1,700 จุดอีกครั้ง รับแรงเก็งกำไรกลุ่ม “อีวี” หลัง ครม.เคาะสนับสนุนรถยนต์ไฟฟ้า   
15 ก.พ. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับตัวขึ้นดีกว่าที่คาด โดยกลับมาทะลุ 1,700 จุดอีกครั้ง จากสถานการณ์ความตึงเครียดระหว่างรัสเซียและยูเครนคลี่คลายลง หลังจากล่าสุดรัสเซียได้ถอนทหารบางส่วนออกจากชายแดนยูเครนกลับเข้าฐานทัพในประเทศ
รวมถึงยังมีแรงเก็งกำไรในหุ้นกลุ่มขนาดใหญ่ โดยเฉพาะหุ้นที่เกี่ยวข้องกับยานยนต์ไฟฟ้า (EV) และอิเล็กทรอนิกส์ จากที่คณะรัฐมนตรี (ครม.) มีมติอนุมัติมาตรการสนับสนุนรถ EV
ขณะที่ตลาดหุ้นอื่นในภูมิภาคเอเชียเคลื่อนไหวทั้งในแดนบวกและลบสลับกัน
สำหรับแนวโน้มการลงทุนวันพฤหัสบดี (17 ก.พ.2565) นายกรภัทร กล่าวว่า ขึ้นอยู่กับปัจจัยภายนอกประเทศว่าจะมีประเด็นใหม่ๆ เข้ามากระทบตลาดหรือไม่ ซึ่งวันพรุ่งนี้ (16 ก.พ.2565) ตลาดบ้านเราจะหยุดทำการเนื่องในวันมาฆบูชา
ทั้งนี้ให้แนวต้านที่ 1,710-1,714 จุด และแนวรับที่ 1,680 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
BBL มูลค่าการซื้อขาย 5,554.24 ล้านบาท ปิดที่ 145.00 บาท ลดลง 1.00 บาท
KBANK มูลค่าการซื้อขาย 4,034.36 ล้านบาท ปิดที่ 170.50 บาท เพิ่มขึ้น 2.50 บาท
EA มูลค่าการซื้อขาย 3,921.35 ล้านบาท ปิดที่ 95.50 บาท เพิ่มขึ้น 4.00 บาท
PTTGC มูลค่าการซื้อขาย 3,287.91 ล้านบาท ปิดที่ 56.50 บาท ลดลง 0.75 บาท
PTT มูลค่าการซื้อขาย 2,297.95 ล้านบาท ปิดที่ 40.25 บาท ลดลง 0.25 บาท